<classify> WAZIRI wa Nchi, Ofi si ya Rais, Tawala za Mikoa na Serikali za MitaaTamisemi, Seleman Jafo amempongeza Mkuu wa Mkoa wa Mwanza, John Mongela pichani kwa kazi kubwa anayofanya ya kutekeleza miradi mbalimbali ya maendeleo mkoani kwake.Amesema kwamba anaona ni vyema baada ya kustaafu kazi hiyo ya ukuu wa mkoa, ateuliwe kuwa Balozi wa Tanzania nje ya nchi. Jafo alisema hayo jana jijini hapa wakati wa hafla ya kutoa zawadi, tuzo na vyeti mbalimbali kwa walimu na wanafunzi wa shule za msingi, waliofanya vizuri kwenye mtihani wa taifa wa darasa la saba mwaka jana.Alisema Mongela ni mkuu wa mkoa mahiri, ambaye kutokana na uchapakazi wake ameufanya mkoa wa Mwanza kuwa miongoni mwa mikoa michache nchini iliyofanya mambo makubwa ya maendeleo ikiwemo kuongoza kitaifa katika ujenzi wa vituo vya afya, hospitali, ujenzi wa miundombinu ikiwemo utekelezaji wa miradi mikubwa ya kimkakati ya mabilioni ya fedha.Unafanya kazi kwa weledi mkubwa, wewe ni miongoni mwa wakuu wa mikoa nchini wa mfano, natamani ukistaafu upewe ubalozi, unastahili sifa na pongezi na mkoa unakwenda... kama mkuu wa mkoa wa mfano, naomba nikuhakikishie kuwa mambo yako yanakwenda vizuri, alisema.Aidha, Jafo aliupongeza uongozi wa Halmashauri ya Jiji la Mwanza kupitia kwa Mkurugenzi wake Kiomoni Kibamba na Baraza la Madiwani la Halmashauri ya jiji la Mwanza, kwa kazi kubwa wanayofanya ya utekelezaji wa miradi mikubwa ya maendeleo.Aliupongeza pia uongozi wa Chama cha Walimu CWT Mkoa wa Mwanza kupitia kwa Mwenyekiti wake, Sibora Kisheri kwa kazi kubwa ya kutukuka wanayofanya ya kuwaunganisha na kuwaenzi walimu na kufanya mkoa usonge mbele kimaendeleo.Katika hatua nyingine, Jafo pia aliwataka maofisa elimu nchini kote kuiga mfano wa Ofisa Elimu wa Jiji la Mwanza, Ephraimu Majinge wa kuamua kutoa tuzo, vyeti na zawadi kwa wanafunzi waliofanya vizuri na walimu wao kwenye mtihani wa taifa wa darasa la saba wa mwaka jana.  <topic>: KITAIFA 